Viborger Samler, 1840-12-15
J Krigsministeriet er Arbeidet til Bisættelsen af Napoleons Aske endt. Aldrig har Paris, siden Keiserdømmets Tider, seet en saa talrig Hær. Mere end 150,000 Md. af alle Vaabenarter blive forsamlede i Hovedstaden, ligesaavel for at undertrykke et muligt Brud paa Roligheden, som for at udvise den sidste Ære imod Heltens jordiske Levninger. Hele Nationalgarden, vil vorde sammenkaldt. Marschallerne Moncey, Soult, Ondinot og Gerard skulle være bestemte til at bære Fligene af Liigklædet. - Om Napoleons Askes Udgravning paa St. Helen fortæller et Øienvidne iblandt Andet: Kl. 9 1/2 om Morgenen (den 15de October) var Jorden om Graven og Muurværket demoleret. Efterat Abbed Coqueenu havde fremsagt en Bøn, udtoges Sarkophagen, og bragtes ind i et Telt. Den første yderste Kiste havde ikke lidt meget; Blykisten var i en god Tilstand, og indeholdt to andre Kister, den ene af Træ, den anden af Blik. Den inderste Kiste var indvendig foret med hvidt Atlask, der ved Tidens Jndvirkning var faldet om Liget, og omgav det ligesom et Liigklæde. Uagtet Gravmindets og Kisternes paafaldende godt vedligeholdte Tilstand, haabede man imidlertid kun at finde nogle ukjendelige Levninger; men da Lægen Guillard havde opløftet Liigklædet, grebes de Tilstedeværende af en ubeskrivelig Fø kelse af Forbauselse; den sørgmodige Stemning fremkaldte Taarer i de Flestes Øine. Keiseren laae for deres Øine. Trækkene i hans Aasyn, endskjøndt forandrede, erkjendtes fuldkomment. Ordensinsignierne, Epauletterne og Hatten vare ganske ufortærede. Hænderne vare skjønne. Hans Dragt havde kun lidt ubetydeligt; Farverne vare let at kiende. Havde ikke de Atlaskes Stykker ligesom en fiin Gaze omgivet en Deel af Uniformen, maatte man have troet at see Napoleon liggende paa Paradesengen. General Bertrand og Marchand, der havde været tilstede ved Begravelsen, paaviste strax de forskjellige Gjenstande, der vare nedlagte i Liigkisten. Man bemærkede endog, at den venstre Haand, som Gen. Bertrand havde lysset, da Kisten lukkedes, var løftet noget i Veiret. Ved Benene og Hatten stode de tvende Urner, der gjemte Heltens Hjerte og Jndvolde. Kisterne tillukkedes atter ombyggeligen, Blykisten fastgjordes med Trækiler i den nye Kiste, og begge tilloddedes med den største Forsigtigled under Lægens Overopsyn. Derefter tillukkedes Sarkophagen af Jbenholt, saavelsom Kisten af Egetræ, den engelske Capitain Alexander overrakte Grev Chabot Nøglen, og erklærede ham, at Heltens jordiske Levninger stode fra nu af til den franske Regjerings Tjeneste. Sarkophagen placeredes paa en fiirspændt Vogn, der var smykket med Sørgesymboler. Over det Hele var bredet en pragtfuld Keiserkappe. Kl. 3 1/2 om Eftermiddagen satte Liigtoget sig i Bevægelse. Oberst Trelawney anførte det engelske Artilleriedetaschement. Ogsaa den engelske Gouverneur, skjøndt meget lidende, og Chefen for den engelsk ostindiske Hærs Generalstab fulgte til Fods. Af og til maatte der gjøres Holdt, da Veien var meget besværlig, og Kistens Vægt meget betydelig. Ved den yderste Ende af Kaien modtog Prindsen af Joinville Kisten, og takkede i Frankerigs Navn Gouverneuren for den udviste Deeltagelse. Ved Jndskibningen heisedes et pragtfuldt af Damerne i Jamestown broderet, kongeligt Flag. Neppe var Liget kommet ombord paa den store Baad, førend Sørgetegnene forsvandt, og Flagene atter heisedes thi Sorgen havde ophort med Napoleons Exil.